**Balatonföldvár Város Önkormányzata Képviselő-testületének**

**22/2022. (X. 28.) önkormányzati rendelete**

**a szervezeti és működési szabályzatról szóló**

**12/2014. (X.22.) önkormányzati rendelet módosításáról**

Balatonföldvár Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva, a következőket rendeli el:

**1. §**

A szervezeti és működési szabályzatról szóló 12/2014. (X. 22.) önkormányzati rendelet 3. § (2) bekezdés b) pontja helyébe a következő rendelkezés lép:

*(A képviselő-testület önkormányzati hatósági ügyekben a Humán Bizottságra a következő hatáskörök gyakorlását ruházza át:)*

„*b)* dönt az idősek karácsonyi juttatásáról szóló önkormányzati rendeletben megállapított juttatás tárgyában,”

**2. §**

A szervezeti és működési szabályzatról szóló 12/2014. (X. 22.) önkormányzati rendelet 2. alcíme a következő 3/A. §-sal egészül ki:

**„3/A. §**

(1) A képviselő-testület a jegyzőre a következő hatáskör gyakorlását ruházza át: kijelöli a közterületi térfigyelő rendszer üzemeltetését és kezelését végző köztisztviselőt.

(2) A képviselő-testület önkormányzati hatósági ügyekben a jegyzőre a következő hatáskör gyakorlását ruházza át: a közösségi együttélés alapvető szabályainak megszegése miatt lefolytatja a közigazgatási eljárást, és ezzel kapcsolatban dönt a szankció alkalmazásáról.”

**3. §**

A szervezeti és működési szabályzatról szóló 12/2014. (X. 22.) önkormányzati rendelet 2. melléklete az 1. melléklet szerint módosul.

**4. §**

Hatályát veszti a szervezeti és működési szabályzatról szóló 12/2014. (X. 22.) önkormányzati rendelet 2. melléklet 35. pont.

**5. §**

Ez a rendelet 2022. november 1-jén lép hatályba.

Balatonföldvár, 2022. október 27.

 **Holovits György Huba Köselingné dr. Kovács Zita**

 **polgármester jegyző**

Kihirdetve: a Balatonföldvári Közös Önkormányzati Hivatal hirdetőtábláján 15 napra elhelyezett hirdetménnyel 2022. ... napján.

 **Köselingné dr. Kovács Zita jegyző**

**1. melléklet a 22/2022.(X.28.) önkormányzati rendelethez**

1. A szervezeti és működési szabályzatról szóló 12/2014. (X. 22.) önkormányzati rendelet 2. melléklet 31a. pont helyébe a következő pont lép:

„31a. 082094 Közművelődés - kulturális alapú gazdaságfejlesztés”